Document ID: 31999L0086

Direktiva Sveta 1999/86/ES
z dne 11. novembra 1999
o prilagoditvi Direktive 76/763/EGS o približevanju zakonodaje držav članic o potniških sedežih za kmetijske ali gozdarske traktorje na kolesih tehničnemu napredku
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 74/150/EGS z dne 4. marca 1974 o približevanju zakonodaje držav članic o homologaciji kmetijskih ali gozdarskih traktorjev na kolesih [1], zlasti člena 11 direktive,
ob upoštevanju Direktive Sveta 76/763/EGS z dne 27. julija 1976 o približevanju zakonodaje držav članic o potniških sedežih za kmetijske ali gozdarske traktorje na kolesih [2], zlasti člena 4 direktive,
ob upoštevanju predloga Komisije,
ob upoštevanju naslednjega:
(1) Cilj te direktive je izboljšati trenutno obliko potniških sedežev; ob upoštevanju pripomb posameznih držav članic je treba sprejeti nadaljnje predpise o potniških sedežih za večjo varnost potnikov;
(2) Da bi se povečala varnost, je treba preprečiti kakršno koli oviro, ki bi motila voznika;
(3) Odbor za prilagajanje tehničnemu napredku, ustanovljen z Direktivo 74/150/EGS, ni podal mnenja v roku, ki ga je določil njegov predsednik -
SPREJEL NASLEDNJO DIREKTIVO:
Člen 1
Priloga k Direktivi 76/763/EGS se s to direktivo spremeni, kakor je prikazano v Prilogi k tej direktivi.
Člen 2
1. Od 1. januarja 2001 nobena država članica ne sme:
- zavrniti izdaje ES-homologacije, izdaje dokumenta, določenega v tretji alinei člena 10(1) Direktive 74/150/EGS, ali nacionalne homologacije za katerikoli tip traktorja, ali
- prepovedati začetka uporabe traktorjev,
če ti traktorji izpolnjujejo zahteve Direktive 76/763/EGS, kakor je bila spremenjena s to direktivo.
2. Od 1. oktobra 2001 države članice:
- ne izdajo več dokumenta, določenega v tretji alinei člena 10(1) Direktive 74/150/EGS, za katerikoli tip traktorja,
- lahko zavrnejo nacionalno homologacijo za katerikoli tip traktorja,
če ta ne izpolnjuje zahtev Direktive 76/763/EGS, kakor je bila spremenjena s to direktivo.
Člen 3
Komisija pred 1. oktobrom 2002 in po postopku, določenem v členu 13(3) Direktive 74/150/EGS, nadalje spremeni Direktivo 76/763/EGS, da bi vključila dodatne določbe o potniških sedežih za večjo varnost potnikov.
Člen 4
1. Države članice sprejmejo zakone in druge predpise, potrebne za uskladitev s to direktivo, do 1. januarja 2001. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Ta direktiva začne veljati na dan objave v Uradnem listu Evropskih skupnosti.
Člen 6
Ta direktiva je naslovljena na države članice.
V Bruslju, 11. novembra 1999

Labels: 7
8
6